section_heading: O stripu
paragraph_text: Premijeru doživio u lipnju 1977. godine. Prva epizoda zvala se "Lungo fucile" što znači "Duga puška". Bio je dobro prihvaćen od publike i kritičara. Možda jer je Ken bio nešto potpuno drugo, nego li klasičan vestern junak. Tijekom čitanja njegovih epizoda malo po malo uviđamo i njegove slabosti, mogućnost da pogriješi (i prizna to), nedostatke ali i vrline poput prijateljstva, odanosti, dobrote, velikodušnosti, hrabrosti, optimizma, idealizma i samostalnosti. Ken je (vjerojatno) osvojio mnoga srca čitatelja, jer je sličan "običnom čovjeku". Ken se u Sergio Bonelli Editore-u objavljuje do broja 5. Međutim, 1984. godine tvorci Kena napuštaju Sergio Bonelli Editore i kreću na dug put po izdavačkim kućama (Orient Express, Comic Art, Isola Trovata, Ken Parker Editore) da bi se na kraju ponovno vratili u Sergio Bonelli Editore. Zadnja epizoda Kena trenutno je "Brončano lice".